钦定古今图书集成/明伦汇编/交谊典/第014卷 > 《从主移西州寓直斋内霖雨不晴怀郡中游聚》
## 钦定古今图书集成/明伦汇编/交谊典/第014卷 > 《从主移西州寓直斋内霖雨不晴怀郡中游聚》

何逊

寓直惭虎贲，沈迷岂职事。祈祈寒枝动，濛濛秋雨驶。
不见眼中人，空想山南寺。双桐傍檐上，长杨夹门植。
夙昔构良游，接膝同懽志。东西忽为阻，向隅怀独思。
飒飒履声喧，扰扰群分异。卧闻复雷响，坐视重扄秘。
欲寄一行书，何解三秋意。